CELEX: C2005/182/57
Language: da
Date: 2005-07-23 00:00:00
Title: Sag C-227/05: Anmodning om præjudiciel afgørelse forelagt ved kendelse afsagt den 4. maj 2005 af Bayerisches Verwaltungsgericht München i sagen Daniel Halbritter mod Freistaat Bayern

23.7.2005   
            
            
               DA
            
            
               Den Europæiske Unions Tidende
            
            
               C 182/32
            
         Anmodning om præjudiciel afgørelse forelagt ved kendelse afsagt den 4. maj 2005 af Bayerisches Verwaltungsgericht München i sagen Daniel Halbritter mod Freistaat Bayern
   (Sag C-227/05)
   (2005/C 182/57)
   Processprog: tysk
   Ved kendelse afsagt den 4. maj 2005, indgået til Domstolens Justitskontor den 20. maj 2005, har Bayerisches Verwaltungsgericht München i sagen Daniel Halbritter mod Freistaat Bayern forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Skal artikel 1, stk. 2, sammenholdt med artikel 8, stk. 2 og 4, i direktiv 91/439/EØF (1) fortolkes således, at en medlemsstat ikke på sit område kan afvise at meddele førerret i henhold til et kørekort, der er udstedt af en anden medlemsstat, uanset at indehaveren af kørekortet på den førstnævnte medlemsstats område er undergivet en foranstaltning om inddragelse eller annullation af en af denne stat meddelt tilladelse til at føre motordrevet køretøj, og en i forbindelse med foranstaltningen anordnet frakendelse af retten til at generhverve kørekort i en vis periode i denne medlemsstat er udløbet, inden kørekortet blev udstedt af den anden medlemsstat, og
               
                           a)
                        
                        
                           rettigheden i den førstnævnte medlemsstat forudsætter, at trafikegnetheden på forlangende af myndighederne skal dokumenteres i form af en i national ret nærmere angivet medicinsk-psykologisk erklæring som en materiel forudsætning for generhvervelse af førerretten (hvilket endnu ikke er sket)
                           og/eller
                        
                     
                           b)
                        
                        
                           der i henhold til national ret haves krav på, på den førstnævnte medlemsstats område, at kunne benytte et EU-kørekort, der er udstedt efter udløbet af frakendelsesperioden, når der i henhold til national ret ikke længere består noget grundlag for inddragelse eller frakendelse?
                        
                     
         
               2)
            
            
               Skal artikel 1, stk. 2, sammenholdt med artikel 8, stk. 2 og 4, i direktiv 91/439/EØF fortolkes således, at en medlemsstat i tilfælde af en begæring om udstedelse af et kørekort til indehaveren af et kørekort fra en anden medlemsstat mod aflevering af det kørekort, der er udstedt af den anden medlemsstat (såkaldt »ombytning«), alene på grund af den anden medlemsstats udstedelse af et EU-kørekort er afskåret fra at foretage en yderligere kontrol — hvilken ifølge national ret er en forudsætning for udstedelsen og nærmere reguleret i lovgivningen — af egnethed på grundlag af omstændigheder, der allerede forelå på det tidspunkt, hvor EU-kørekortet blev udstedt?
            
         
      (1)  EFT L 237, s. 1.